‹‹ባለፉት ዓመታት በክልሉ ከ100 በላይ የተዘረፉ ቅርሶች ወደየቦታዎቻቸው ተመልሰዋል፡፡›› የአማራ ክልል ባህልና ቱሪዝም ቢሮ
‹‹የ1964ቱ የቬይና ስምምነት እስካልተሻሻለ ድረስ ሕገ ወጥ የቅርስ ዝውውርን ሙሉ በሙሉ ማስቆም ይከብዳል፡፡›› የቅርስ ጥናትና ጥበቃ ባለስልጣንቅርሶች ከአንድ ሀገር እና ሕዝብ ያለፈ ማንነት አሻራዎች ናቸው፡፡ ቅርሶች የቀደምት ስልጣኔ አሻራ፣ ያለፈ ማንነት ምስክሮች እና የመፃዔ ትውልድ አቅጣጫ አመላካቾች ናቸው፡፡ ቀደምት የዘርፉ ባለሙያዎች ቅርሶችን ተንቀሳቃሽ እና የማይንቀሳቀሱ ብለው በሁለት ይከፍሏቸዋል፡፡ አሁን አሁን ደግሞ ሌላ ትኩረትን እያገኘ የመጣው ሦስተኛ ዕይታ የማይዳሰሱ ባህላዊ ቅርሶች ሌላው ዘውግ እየሆነ መጥቷል፡፡ከሦስት አስርት ዓመታት በኋላ በተለይም በተንቀሳቃሽ ቅርሶች ላይ ያንዣበበው አደጋ ዘርፉን ስጋት ውስጥ እንዲቆይ አድርጎታል፡፡ ከስርቆት እና ከዘረፋ ለመታደግ ሲባልም ምቹ ባልሆነ ሁኔታ የሚቀመጡ ቀሪ ቅርሶች እጣ ፋንታቸው ብልሽት እና ጉዳት ሆኗል፡፡